OpenLLM-France/wikimedia huggingface dataset:
# Roux

Roux-a oinarrizko saltsetako asko loditzeko erabiltzen den irina eta gantz nahastea da: bexamel saltsa, saltsa espainiarra, velouté saltsa eta beste prestaketa batzuk. Gantza gurina, gurin gardendua, oliba olioa, landare-olioa, txerri-gantza edo hegazti-gantza izan daitezke, eta irina ohi da gari-irina baina arto-irina izan daiteke. Oinarrizko saltsa da saltsa konplexuagoak egiteko, edo zopak edo kremak egiteko oinarria.

## Kanpo estekak

* Datuak: Q746427
* Multimedia: Roux (food) / Q746427
# Rouyn-Noranda (Quebec)

Rouyn-Noranda Quebeceko udalerri bat da, Kanadan. Abitibi-Témiscamingue eskualdean kokatuta dago, eta horren barruan dagoen konderriko eskualde-udalerria da. 2020ko zentsoaren arabera 43,011 biztanle zituen 6,010.50 kilometro koadroko azaleran.

## Kanpo estekak

* Datuak: Q141804
* Multimedia: Rouyn-Noranda / Q141804
# Rouxelita

Rouxelita mineral bat da.

## Ezaugarriak

Rouxelita elementu kimiko mineralaren formula kimikoa hau da: ${\ce {Cu2HgPb23Sb27S65.5}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Rouxelite: Mineral information, data and localities.» www.mindat.org (Noiz kontsultatua: 12-05-2019).
# Rouy-le-Grand

Rouy-le-Grand Frantziako udalerria da, Somme departamenduan dagoena, Frantzia Garaia eskualdean. 2013an 107 biztanle zituen.

## Demografia
### Biztanleria

2007an Rouy-le-Grand udalerrian erroldatutako biztanleak 107 ziren. Familiak 44 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 16 seme-alabarik gabeko familiak ziren eta 20 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 53 etxebizitza zeuden, 42 familiaren etxebizitza nagusia ziren, 5 bigarren erresidentzia ziren eta 6 hutsik zeuden. 50 etxeak ziren eta 1apartamentu bat zen. 42 etxebizitza nagusietatik 36 bere jabearen bizilekua ziren, 5 alokairuan okupaturik zeuden eta 1 doan lagata zegoen; 3 etxek bi gela zituzten, 5 etxek hiru zituzten, 5 etxek lau zituzten eta 29 etxek bost zituzten. 40 etxek euren parking plaza propioa zuten azpian. 17 etxetan ibilgailu bat zegoen eta 23 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Rouy-le-Grand udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 4 |
| 0 | 80-84 | 4 |
| 0 | 75-79 | 0 |
| 0 | 70-74 | 0 |
| 0 | 65-69 | 4 |
| 4 | 60-64 | 4 |
| 0 | 55-59 | 0 |
| 12 | 50-54 | 4 |
| 12 | 45-49 | 12 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 8 | 25-29 | 4 |
| 12 | 20-24 | 0 |
| 0 | 15-19 | 4 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 74 ziren, horien artean 54 aktiboak ziren eta 20 inaktiboak ziren. 54 pertsona aktiboetatik 51 lanean zeuden (31 gizon eta 20 emakume) eta 3 langabezian zeuden (3 emakume eta 3 emakume). 20 pertsona inaktiboetatik 7 erretiraturik zeuden, 4 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra bestelako produktu industrialen fabrikazioko enpresa batena zen.
2000. urtean Rouy-le-Grand udalerrian 3 nekazaritza-ustiategi zeuden, 273 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q709949
* Multimedia: Rouy-le-Grand / Q709949
# Sister Fa

Sister Fa (benetako izena: Fatou Mandiang Diatta (Dakar Senegal, 1982ko apirilaren 27a) emakumeen genitalen mutilazioaren aurkako ekintzailea eta rap abeslaria da.

## Biografia

Diattak umea zela mutilazio genitala jasan zuen. 2005ean Lucas May etologo austriarra ezagutu zuen eta astebete baino gutxiagoan ezkondu ziren. 2006ko martxoan, Berlinera joan ziren senarra eta biak. .

## Ibilbidea

2000. urtean hasi zen Diatta rap abeslari gisa, bere lehen diskoa grabatuz. 2001ean Senegal Hip Hop sarietan parte hartu zuen. 2005ean, Hip Hop Yaw Law Fal lehen albuma kaleratu zuen. 2008an, Senegalen izan zen, MGFren arazoaz kontzientziaraztzeko. 2009an Sarabah nazioarteko debut-albuma argitaratu zuen: Tales From the Flipside of Paradise. 2011n, Sarabah, Diattaren tourrari buruzko dokumentaka: Education Sans Excision (Zatiketarik gabeko hezkuntza) Movies That Matter giza eskubideen jaialdian saritua.
2010eko ekainean, Katja Riemann, Roger Moore, Mario Adorf eta Karl Lagerfeldekin batera kantatu zuen Sister Fak Unicefen galan. Arratsalde bat Afrikarentzat Offenburgen, Alemanian.
2013ko urrian, The Power 1000 jaialdira gonbidatu zuten Sister Fa, Londresko jairik garrantzitsuenera. Han hitzaldi bat eman eta orduko Londresko alkate Boris Johnsonekin bildu zen. Sister Fa CNN, BBC edo Deutsche Welle bezalako telebista-kanaletan ohikoa da.

## Sariak eta aintzatespenak

* 2011ko martxoan, Sister Fa Giza Eskubideen aldeko A Matter of ACT sarirako izendatu zuten Ed Haag-en (Herbehereak) inportatzen den film-jaialdian, baita hari buruzko Sarabah filmerako ere.
Filmak dokumentalaren saria irabazi zuen.
* Senegal bere aberrian emakumeen eta nesken egoera hobetzeko egindako lan nekaezinagatik, Freedom To Createk 2011ko azaroan Lurmutur Hirian, Hego Afrikan, sari nagusia eman zion.

## Erreferentziak

* ↑ Mossman, Kate. (16 de febrero de 2013). «Sister Fa: African rapper with a cause» The Guardian.
* ↑ País, Ediciones El. (29 de diciembre de 2015). La mutilación genital femenina, tan cultural que Sierra Leona se niega a prohibirla. .
* ↑ JBLAZQUE. (12 de diciembre de 2011). «artículos de opinión de la revista digital de EMAKUNDE.» www.emakunde.euskadi.eus.
* ↑ «Mutilación genital femenina» Organización Mundial de la Salud.
* ↑ «Biography» Sisterfa.com.
* ↑ van der Zee, Renate. (15 de octubre de 2015). «Waging a lyrical war against FGM» Al Jazeera.
* ↑ About Sarabah. .
* 1 2 3 4 «Bio | Sister Fa» www.sisterfa.com.
* ↑ About “Sarabah”. .

## Ikus, gainera

* Emakumeen mutilazio genitala

## Kanpo estekak

* Datuak: Q2290354
# Sisteron kantonamendua

Sisteron kantonamendua Frantziako kantonamendu bat da. Proventza Garaiko Alpeak departamenduan dago, Proventza-Alpeak-Kosta Urdina eskualdean. Guztira 15 udalerri ditu eta Sisteron da bere hiriburua.

## Kanpo estekak

* Datuak: Q1523272
# Sistematika

Sistematika espezieen historia ebolutibotik (filogenia) abiatuta sailkatzeaz arduratzen den biologiaren eremu bat da. Dibertsitate biologikoaz arduratzen da, plano deskribatzaile eta interpretatibo batean.
Sailkapen osoa abiapuntutzat hartzen duen funtsezko batasuna espeziea da, kide guztiak elkarrekin elkartu eta ondorengo bideragarri eta emankorrak sortzeko gai diren izakien multzoa. Espezieak izendatzeko, Lineoren nomenklatura binomiala erabiltzen da, minuskulaz eta letra etzanez idatzitako bi hitzez osatua dago, lehenengoa beti generoari dagokio eta letra larriz hasten da eta bigarrena, osorik minuskulaz idatzia, espezieari dagokio (adibidez, Homo sapiens edo Quercus robur). Genero eta espezieen izenak beste tipografia batean agertzen dira beti, normalean testu tipografiaturako italikoak eta azpimarratuak eskuz idatzitako testu baten kasuan. Biologoek eta paleontologoek espeziearen izen osoaren atzean espeziea deskribatu zuen pertsonaren izena eta argitalpen-urtea jarri ohi dituzte.
1950eko hamarkadan, Willi Hennig entomologo alemaniarrak (kladistikaren sortzailea) izaki bizidunen historia ebolutiboan (filogenesia) oinarritutako taldekatze-sistema bat iradoki zuen. Sistema horretan, talde baten ezaugarri guztiak aztertu eta garapena markatzen ez dutenak baztertu ondoren, talde berri bat definitzen du, klado izenekoa, eta ohartarazi behar da ezaugarri nabarmenenek eta akusatuenek ez dutela nahitaez eboluzioaren garapena markatzen. Klado-multzokatze horrek arreta handiagoa jartzen die kladoak elkarren artean banatzen edo elkartzen diren puntuei, ezaugarri morfologikoen araberako multzokatzeari baino, ezaugarri horiek, kasu batzuetan, bigarren mailakoak izan baitaitezke eta logika desitxuratu baitezakete zuhaitz-eskemaren denboran.

## Kanpo estekak

* Datuak: Q3516404
* Multimedia: Biological classification / Q3516404
# Sistemen diseinua

Sistemen Diseinua hardwarearen eta softwarearen arkitektura, osagaiak, moduluak eta zenbaketa-sistema baten datuak definitzeko artea da, zenbait eskakizun asetzeko . Sistemen analisien hurrengo etapa da.
Sistemen diseinuak rol errespetatuago eta erabakigarriago bat du datu-prozesaketaren industrian. Multiplataforma softwarearen garrantziak softwarearen ingeniaritza hazi du sistemen diseinuei esker.
Objektuetara zuzendutako analisi eta diseinuen metodoak, gehien erabiltzen diren metodoak bihurtzen ari dira sistemen diseinuetarako . UMLa (Modelaketarako lengoaia bateratua) Objektuetara zuzendutako analisi eta diseinuen estandar bat izatera heldu da. Oso erabilia da softwarearen sistemen modelatuarentzat eta bere erabilera handitu da softwarea ez den diseinuentzat ere, hala nola erakundeentzat.

# Ikus, gainera

* Diseinu elektronikoen automatizazioa
* Sistemaren maila elektronikoa
Sistemen Diseinuen sarrera. Sistemen diseinua da sistemen garapenaren alde irudimentsu eta erronkatsuena. Berak ematen ditu, erabiltzaileen beharretan, sistema gomendioak inplementatzeko ulermena eta prozedura-xehetasunak. Diseinua, garapen-fase logiko eta fisikoen artetik doa. Sistema berri bat diseinatzean, sistemaren analistak, bete nahi den diseinuaren helburuen ulermen garbi bat izan behar du. Lehenengo pausoa, irteera nola eta ze formatutan ekoiztua izango den zehaztea da. Bigarrena, sarrera datuak eta fitxategi nagusiak, proposatutako irteeraren beharrak bete ahal izateko moduan diseinatu behar dira. Eragiketa-faseak programen eraikitze eta probekin garatzen dira.
Sistema baten diseinua definitua izan daiteke , zenbait teknika eta oinarri aplikatzearen prozesu bezala, gailu bat definitzeko asmoarentzat , prozesu bat edo sistema bat, aski zehaztua, bere gauzatze fisikoa baimentzeko. Honela sistemen diseinua, soluzio bat da, sistema berri baten eraketara hurbiltzeko nondik norakoetan. Honela, fase garrantzitsuek hornitzen dituzte beharrezko ulermen eta prozedura xehetasunak, sistema gomendioak inplementatzeko bideragarritasun azterketan. Diseinu pausoak, datu-diseinu bat, diseinu arkitektonikoa, eta prozedura-diseinu bat ematen ditu.

## Kanpo estekak

* Datuak: Q3750474
# Sisters (Oregon)

Sisters Oregongo hiri bat da. Deschutes konderrian kokatua dago. 2010ean 2.038 biztanle zituen, 4,85 kilometro koadrotan banatuta.

## Ikus, gainera

* Deschutes konderria

## Kanpo estekak

* Datuak: Q532964
* Multimedia: Sisters, Oregon / Q532964
# Sister Act

Sister Act 1992ko Emile Ardolino estatubatuar zinema zuzendariak zuzendutako umorezko filma bat da. Whoopi Goldberg, Maggie Smith, Kathy Najimy, Wendy Makkena, Mary Wickes eta Harvey Keitel aktoreek antzeztu zuten.
1993an Sister Act 2: Back in the Habit izeneko jarraipena izan zuen.

## Argumentua

Oharra: Atal honek istorio osoa edo amaiera argitzen du.
Deloris Van Cartier (Whoopi Goldberg) Renoko kasinoetan ekitaldiak eskeintzen dituen erdipurdiko kabaret abeslari bat da. Bere maitalea eta gizon ezkondua den Vince LaRoca (Harvey Keitel:) mafiarekin zerikusia duten saltsa ilunetan sarturik dabil: diru zuriketa, droga negozioak eta bestelako kriminal jarduerak.
Ustekabean, Deloris Vincek burututako hilketa batn lekuko bilakatuko da, hortaz, bere bizia arriskuan dagoenez, poliziaren lekukoen babes programa batera batzea erabakiko du. Honela bada, eta poliziak kasua argitu arte, Delorisi nortasun berria eman eta ezkutuko leku seguru batera bizitzera bidaliko dute: San Frantzisko hiriko Saint Katherine komentura iritsi berri den Ahizpa Mary Clarence izango da. Baina berehala, ustezko moja lotsagabe eta saltsera honek gainontzeko mojen eta komentuaren bizimodua aztoratu eta irauliko ditu.

## Aktoreak

* Whoopi Goldberg: Deloris Van Cartier/ Ahizpa Mary Clarence
* Isis Carmen Jones: Deloris Wilson gaztea
* Maggie Smith: Ama Nagusia
* Kathy Najimy: Ahizpa Mary Patrick
* Wendy Makkena: Ahizpa Mary Robert (singing voice: Andrea Robinson)
* Mary Wickes: Ahizpa Mary Lazarus
* Bill Nunn: Eddie Souther tenientea
* Harvey Keitel: Vince LaRocca
* Robert Miranda: Joey
* Richard Portnow: Willy
* Rose Parenti: Ahizpa Alma
* Joseph Maher: O'Hara monsinorea
* Jim Beaver: Clarkson
* Jenifer Lewis: Michelle
* Charlotte Crossley: Tina
* A.J. Johnson: Lewanda
* Lois de Banzie: Immaculata
* Max Grodénchik: Ernie
* Joseph G. Medalis: Henry Parker
* Michael Durrell: Larry Merrick
* Toni Kalem: Connie LaRocca
* Eugene Greytak: Joan Paulo II.a Aitasantua
* Guy Boyd (krediturik gabe): Tate detektibea

### Mojen koruaren abeslariak

* Ellen Albertini Dow
* Carmen Zapata
* Pat Crawford Brown
* Prudence Wright Holmes
* Georgia Creighton
* Susan Johnson
* Ruth Kobart
* Susan Browning
* Darlene Koldenhoven
* Sheri Izzard
* Edith Diaz
* Beth Fowler

## Soinu banda

* "The Lounge Medley" ("(Love Is Like a) Heat Wave"/"My Guy"/"I Will Follow Him") - Deloris & The Ronelles
* "The Murder" (instrumentala)
* "Getting Into the Habit" (instrumentala)
* "Rescue Me" - Fontella Bass
* "Hail Holy Queen" - Deloris & The Sisters
* "Roll With Me Henry" - Etta James
* "Gravy For My Mashed Potatoes" - Dee Dee Sharp
* "My Guy (My God)" - Deloris & The Sisters
* "Just a Touch Of Love (Everyday)" - C+C Music Factory
* "Deloris Is Kidnapped" (instrumentala)
* "Nuns to the Rescue" (instrumentala)
* "Final: I Will Follow Him ('Chariot')" - Deloris & The Sisters
* "Shout" - Deloris & The Sisters & The Ronelles
* "If My Sister's in Trouble" - Lady Soul

## Kanpo estekak

* Sister Act filmaren IMDBko fitxa irakurgai (Ingelesez)
* Sister Act filmaren iragarkia ikusgai. Youtube.com (Ingelesez)
* Datuak: Q776302
# Sinai

Sinai —Sinai penintsula bezala ere ezaguna— (arabieraz: شبه جزيرة سيناء‎; hebreeraz: סיני‎) Ekialde Hurbileko penintsula da. Iparraldean Mediterraneo itsasoa; mendebaldean Suezeko istmoa (Afrikako muga eta gaur egun Suezeko kanalaren kokalekua); ekialdean Egipto eta Israel arteko muga eta Negev basamortua; ipar-ekialdean Gaza eta hegoaldean Itsaso Gorria. Itsasoan golko bi sortzen ditu: mendebaldean Suezekoa eta ekialdean Aqabakoa.
Politikoki penintsula Egiptokoa da, eta alde bitan zatitzen da: Iparraldeko Sinai (Shamal Sina' ) eta Hegoaldeko Sinai (Yanub Sina' ). Sinaik 58.842 km²-ko azalera du, eta 379.000 biztanle, gehienak beduinoak. Hiri nagusiak Taba eta Xarm el-Xeikh dira.
Iparraldeko aldea hareazko basamortua da; hegoaldekoa, berriz, menditsua. Mendirik altuena 2.642 metroko Santa Katalina mendia bada ere, famatuena Itun Zaharrean agertzen den Sinai mendia (2.285 m) da.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Vaux, Roland de. (1978). The early history of Israel. Westminster Press ISBN 0-664-20762-6. PMC 3669566. (Noiz kontsultatua: 2022-03-28).

## Kanpo estekak

* Datuak: Q36755
* Multimedia: Sinai Peninsula / Q36755
# Sinadura digital

Sinadura digitala mezu telematikoen igorpenean eta dokumentu elektronikoen kudeaketan igorlearen nortasuna bermatzen duen kriptografia prozedura da. Sinadura motaren arabera, dokumentuaren osotasuna ere bermatzen da.

## Sarrera

Sinadura digitala, dokumentu batekin datorren karaktere bloke bat da, bere funtzioak honako hauek direlarik:
* Hartzaileak igorlearen nortasun juridikoa egiaztatzea.
* Igorleak ezin dezala mezua berak bidali duela uko gin. (Adib: “Ez inspektore jauna, nik Internet bitartez bidali nuen ondasun deklarazioa ezin da hori izan”).
* Hartzaileak ezin dezake igorlea ordeztu, eta mezua faltsutu.
Laburtuz, sinadura digitalaren helburua, bere aurretikoa den ohiko eskuzko sinadura, berdindu eta gainditzea da.

## Legea

Sinadura elektronikoaren legea, herrialde bakoitzean desberdina izan daitekeen arren, hiru motak zeha daitezke:
   * Soila: Sinatzailearen nortasuna jakiteko prozedura du.
   * Aurreratua: Sinatzailearen nortasuna ezagutuz gain, dokumentuaren osotasuna bermatzen du. PKI teknikak erabiltzen dira.
   * Aitortua: Sinadura aurreratua sinadura seguruak sortzeko gailuarekin egindakoa eta autoritate ziurtagiriarekin babestutako sinadura da.

## Aplikazioak

   * Kautotasunezko mezuak igortzeko
   * Posta kontratu elektronikoak
   * Faktura elektronikoa
   * Gonbidapen elektronikoa
   * Bozka elektronikoa

## Ikus, gainera

* dokumentu elektroniko.
* DSA.
* GnuPG.
* Hashing.
* MD5.
* OpenPGP.
* PGP.
* PKI.
* SHA.
* Sinadura elektronikoa.

## Kanpo estekak

* Datuak: Q220849
* Multimedia: Digital signature / Q220849
# Sinagoga

Sinagoga (antzinako grezieraz συναγωγή, synagogē, hebreeraz בית כנסת, beit knesset, "biltzar etxea") juduen erlijio gurtzarako eraikina da.
Gehienetan otoitzerako areto zabal bat eta ikasketetarako gela txikiago batzuk izaten dituzte, baita batzuetan bulego eta bilera gela batzuk ere.
Euskal Herrian gaur egun dagoen sinagoga bakarra Baionakoa da. Europa osoko singogarik zaharrena Praga hiriko Sinagoga Zahar-Berria da.
Sinagoga noiz sortu zen zehatz ezin jakin bada ere, batzuen ustez, K.a . VI. mendean, Babilonian sortu zen, eta beste batzuen ustez mende horretan bertan, Jerusalemen, hango tenplua suntsitu zenean. Antzina, Jerusalemgo tenpluaren garaian sinagoga sakrifizioak egiteko lekua besterik ez zen, baina K. o. 70. urteaz geroztik erritua aldatu eta liturgia berri bat sortu zen: hasieran Biblia eta Misna irakurri eta azaltzea, gero fedea aldarrikatzea eta azkenean otoitz egitea.
Sinagoga otoitzerako lekua izateaz gainera, biltoki, ikastetxe eta kultura areto ere bada. Jerusalemerantz begira egoten da; atzealdean tabernakulua du eta Tora edo Legearen paper sortak gordetzen dituen kutxa santua. Tabernakuluaren aurrean badu argi bat, Jerusalemgo Tenpluko argiaren oroitzapenetan beti piztua egoten dena, zazpi besoko argimutil bat (menora) eta aldare moduko irakurmahai bat.
Giza irudiak debekatuak daude sinagogan. Sinagogaren historiak bat egiten du juduen historiarekin eta auzo juduen erdian kokatu izan da beti. Erdi Aroko sinagoga gutxi gorde dira Europan: Toledokoa eta Kordobakoa, Wormekoa (Alemania), Sopronekoa (Hungaria) eta Pragakoa. XIX. mendean berpizkunde bat izan zen Europan, sinagoga asko eraiki ziren, batzuetan diru publikoaren laguntzaz. XX. mendean gauza bera gertatu zen Amerikan, hara joandako juduen eraginez. Nazien etsesaldiak Europako erdialdeko sinagoga asko suntsitu zituen.

## Kanpo estekak

* Datuak: Q34627
* Multimedia: Synagogues / Q34627
* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Sinagoga Handia (Gibraltar)

Sinagoga Handia (ingelesez: Great Synagogue Kahal Kadosh Sha'ar HaShamayim$_;$ hebreeraz: קהל קדוש שער השמיים‎) Gibraltarko sinagoga da. 1724an irekia, Iberiar penintsulan funtzionamenduan egon den sinagoga zaharrena da, zeren eta beste guztiak indarrez itxiaraziak izan baitziren, 1492an Espainian eta 1497an Portugalen.

## Historia

1724an, Isaac Nieto londrestarrak sortu zuen. Horretarako Richard Kanek, orduko Gibraltarko gobernadoreak, juduei lursail bat eman zien. Behin baino gehiagotan berreraikia, egungo eraikina 1812koa da.

## Estiloa

Estetikoki Amsterdamgo portugaldar sinagogarekin (1675) eta Londresko Bevis Marks sinagogarekin (1701) antza handia du.

## Iruditegia

* Zehaztasuna.
* Barruko ikuspegi orokorra.
* Lehioa

## Erreferentziak

* ↑ https://web.archive.org/web/20070306065921/http://www.gibraltar.gov.uk/hol/WhatToSee/worship.asp
* ↑ Sharman Kadish, Jewish Heritage in Gibraltar: An Architectural Guide, Spire books, Reading, 2007, 42 or.

## Kanpo estekak

* Datuak: Q942338
* Multimedia: Great Synagogue, Gibraltar / Q942338
# Sinagoga Nagusia (Tutera)

Sinagoga Nagusia Erdi Aroan zehar Tuterako sinagogarik handiena izan zen. Bere kokapen zehatza ezezaguna da baina XII. mendera arte egungo Tuterako katedralaren ondoan zegoen. Hori dela eta, aditu batzuen ustetan egungo Kristoren Eskolaren kaperan dagoen leku berean eraiki zuten. Izan ere, kaperaren neurriak (7 x 12 m) orduko sinagogenak dira eta egungo apainketa almohadeen antzekoa da.
Eraikinaren data ezezaguna da baina 1177rako jada zutik zegoen. Kronikek 1391n erre zutela zioen eta 1401ean herri harpidetza antolatuz zaharberritu zuten. 1498an Tuterako juduak egotzi zituztenean desagertu zen.

## Erreferentziak

* ↑ Tuterako Udala. Ruta Tudela Judía. .
* ↑ Lur entziklopedietatik hartua.

## Kanpo estekak

* Datuak: Q6129054
# Sinagoga Zahar-Berria

Sinagoga Zahar-Berria (txekieraz: Staronová synagoga; alemanez: Altneuschule edo Altneusynagoge; hebreeraz: אלטנוישול‎) Txekiar Errepublikako Praga hiriburuan dagoen Josefov edo Judu auzoan kokatzen den sinagoga bat da.
Europako sinagoga zaharrenetakoa da. 1270 urte aldera sortua izan zen eta hiri honetako gotiko erako lehenbiziko eraikinetakoa da. Sute ugari, XIX. mendeko ghetto juduaren eraustea eta hainbat ezbeharrei aurre egin eta biziraun die.
Honetaz gain, Europa osoan mota honetako sinagoga bakarra dago: Polonian dagoen Krakoviako Sinagoga Zaharra.

## Iruditegia

* Ekialdetik ikusita
* Barnealdea
* Oinaren planoa
* Idazkiaren xehetasuna
* Sinagoga Zahar-Berria margolari Jiří Meitner-ek.

## Ikus gainera

* Golem

## Kanpo estekak

* Pragako Sinagoga Zahar-Berriari buruzko webgunea (Txekieraz) (Alemanez) (Ingelesez) (Frantsesez) (Italieraz) (Hebreeraz)
* Datuak: Q443107
* Multimedia: Old New Synagogue / Q443107
# Sinagra

Sinagra Italiako udalerri bat da. Messinako probintzian kokatuta dago, Sizilia eskualdean. 2.474 biztanle ditu, 24,03 kilometro koadroko azaleran banatuta.

## Mugakideak

Sinagrak honako udalerri hauekin egiten du muga:
Castell'Umberto Naso Raccuja Sant'Angelo di Brolo Tortorici Ucria Ficarra

## Kanpo estekak

* Datuak: Q499045
* Multimedia: Sinagra / Q499045